ai4bharat/Pralekha huggingface dataset:
பிரதமர் அலுவலகம்
ஜம்மு காஷ்மீரின் அப்னி கட்சியின் 24 பேர் கொண்ட குழுவைப் பிரதமர் சந்தித்தார்
பிரதமர் திரு நரேந்திர மோடி புதுதில்லி லோக் கல்யாண் மார்க் இல்லத்தில் திரு அல்தாப் புகாரி தலைமையிலான ஜம்மு காஷ்மீரின் அப்னி கட்சியைச் சேர்ந்த 24 பேர் கொண்ட குழுவைச் சந்தித்தார்.
பிரதமர் தமது கலந்துரையாடல் நிகழ்வின்போது, ஜம்மு காஷ்மீரில் மாற்றத்தைக் கொண்டுவர மக்களின் பங்கேற்பு அவசியம் என்று வலியுறுத்தினார். மேலும், மக்களின் குரலுக்கு மதிப்பளிக்கும் வகையிலான நிர்வாகத்தின் முக்கியத்துவம் குறித்தும் அவர் எடுத்துரைத்தார். விரைவான அரசியல் ஒருங்கிணைப்பு நடைமுறைகள் மூலமாக அந்தப் பிராந்தியத்தில் ஜனநாயகத்தை வலுப்படுத்த முடியும் என்று பிரதமர் தெரிவித்தார்.
இளைஞர்களுக்கு அதிகாரமளித்தல் குறித்துப் பேசிய பிரதமர், ஜம்மு காஷ்மீரின் வளர்ச்சிக்கு இளைஞர்கள் உந்துசக்தியாகத் திகழ வேண்டும் என்று கேட்டுக் கொண்டார். ஜம்மு காஷ்மீரில் ஒட்டுமொத்த மாற்றத்தைக் கொண்டுவருவதற்கு, இளைஞர்களுக்கு புதிய வேலைவாய்ப்புகளையும், திறன் மேம்பாட்டையும் உருவாக்க வேண்டியது அவசியம் என்று அவர் கூறினார்.
ஜம்மு காஷ்மீர் பிராந்தியத்தின் விரிவான உள்கட்டமைப்பு மேம்பாட்டில் கவனம் செலுத்துவதன் மூலமாகவும், சுற்றுலா போன்ற துறைகளில் புதிய முதலீடுகளை உருவாக்குவதன் வாயிலாகவும், பொருளாதார மேம்பாட்டுக்கு அரசு உறுதிபூண்டுள்ளதாக பிரதமர் அந்தக் குழுவினரிடம் தெரிவித்தார். ஜம்மு காஷ்மீர் எதிர்கொண்டுள்ள அனைத்துப் பிரச்சினைகளுக்கும் தீர்வு காண அரசு முழு ஆதரவு அளிக்கும் என்று அவர் உறுதி அளித்தார்.
மக்கள் தொகை மாற்றம், மறுவரையறைப் பணிகள், மாநில அந்தஸ்து வழங்குதல் போன்ற பல்வேறு விஷயங்கள் குறித்தும் குழுவினரிடம் பிரதமர் கலந்துரையாடினார். நாடாளுமன்றத்தில் தாம் அளித்த அறிக்கையைக் குறிப்பிட்ட பிரதமர், ஜம்மு காஷ்மீருக்கு கூடிய விரைவில் மாநில அந்தஸ்து வழங்குவது தொடர்பான அனைத்துப் பிரிவு மக்களிடமும் நம்பிக்கையை ஏற்படுத்த அரசு பாடுபடும் என்றார்.
2019ஆம் ஆண்டு ஆகஸ்ட் 5-ம் தேதி அரசியல் சாசனத்தின் 370 மற்றும் 35ஏ ஆகியவற்றை ரத்து செய்யும் முடிவை மேற்கொண்டதானது, ஜம்மு காஷ்மீரின் வரலாற்றில் ஒளி ஏற்படுத்திய தருணமாக அமைந்தது என்று அப்னி கட்சித்தலைவர் திரு அல்தாப் புகாரி குறிப்பிட்டார்.
ஜம்மு காஷ்மீரின் வளர்ச்சிக்கு பிரதமர் அளித்து வரும் உறுதியான ஆதரவு மற்றும் இடையறாத முயற்சிகளுக்கு குழுவினர் நன்றி தெரிவித்துக் கொண்டனர். பிராந்தியத்தின் அமைதி மற்றும் பாதுகாப்பை பராமரிப்பது தொடர்பாக அரசு எடுத்து வரும் முயற்சிகளையும், பாதுகாப்பு முகமைகள் மற்றும் ஜம்மு காஷ்மீர் மக்கள் அளித்து வரும் ஆதரவையும் அவர்கள் பாராட்டினார்கள்.
-----
(Visitor Counter : 123
சுகாதாரம் மற்றும் குடும்ப நலத்துறை அமைச்சகம்
இனப்பெருக்க உதவி தொழில்நுட்ப ஒழுங்குபடுத்துதல் மசோதா 2020-க்கு மத்திய அமைச்சரவை ஒப்புதல்
பெண்களின் இனப்பெருக்க உரிமைகளை பாதுகாக்க புரட்சிகர நடவடிக்கைகள்
நாட்டில் பெண்களின் நலனுக்காக, இனப்பெருக்க உதவி தொழில்நுட்ப ஒழுங்குபடுத்துதல் மசோதா 2020 எனப்படும் வரலாற்றுச் சிறப்புமிக்க மசோதாவுக்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் வழங்கப்பட்டுள்ளது. வாடகைத்தாய் ஒழுங்குமுறை மசோதா 2020 நாடாளுமன்றத்தில் அறிமுகப்படுத்தப்பட்டது, மருத்துவ ரீதியிலான கர்ப்ப கால திருத்த மசோதா 2020 நிறைவேற்றப்பட்டது ஆகியவற்றின் தொடர்ச்சியாக இந்த ஒப்புதல் வழங்கப்பட்டுள்ளது. பெண்களின் இனப்பெருக்க உரிமைகளை பாதுகாப்பதற்கான புரட்சிகரமான நடவடிக்கைகளாக இந்த மசோதாக்கள் அமையும்.
இந்த மசோதா நாடாளுமன்றத்தில் நிறைவேற்றப்பட்டவுடன், சட்ட அமலாக்கத்திற்கான அறிவிக்கையை மத்திய அரசு வெளியிடும். இதனையடுத்து, தேசிய வாரியம் அமைக்கப்படும்.
சிகிச்சையகங்களின் உள்கட்டமைப்புக்கான குறைந்தபட்ச தரம், பரிசோதனைக்கூடம், மருத்துவ உபகரணங்கள், பணிபுரியும் மருத்துவ நிபுணர்கள் மற்றும் பணியாளர்கள் பின்பற்ற வேண்டிய விதிமுறைகளை தேசிய வாரியம் வகுக்கும்.
மத்திய அரசின் அறிவிக்கை வெளியான 3 மாதங்களுக்குள் மாநிலங்கள் மற்றும் யூனியன் பிரதேசங்கள், மாநில வாரியங்கள் மற்றும் அதிகாரிகளை நியமிக்கும்.
தேசிய வாரியம் அறிவிக்கும் கொள்கைகள் மற்றும் திட்டங்களை மாநிலங்களில் செயல்படும் சிகிச்சையகங்கள் பின்பற்றுவதைக் கண்காணிக்கும் பொறுப்பு மாநில வாரியங்களுக்கு உள்ளது.
மத்திய தரவுகளை பராமரிக்க தேசிய பதிவேடு மற்றும் பதிவு ஆணையத்திற்கு இந்த மசோதா வகை செய்யும். மேலும், தேசிய வாரியம் செயல்படுவதற்கு இது உதவும். பாலின தேர்வு, மனித கருமுட்டைகள், அணுக்கள் விற்பனை போன்ற சட்டவிரோத நடைமுறைகளுக்கான முகமைகள், நிறுவனங்களை ஊக்குவிப்போருக்கு கடுமையான தண்டனை வழங்கவும் இந்த மசோதா வகை செய்யும்.
பயன்கள்
நாட்டின் இனப்பெருக்க உதவி தொழில்நுட்ப சேவைகளை ஒழுங்குபடுத்துவதே இந்த சட்டத்தின் முக்கிய பயனாக இருக்கும். இதனால் மகப்பேறு இல்லாத தம்பதிகளுக்கு நம்பிக்கையும், பாதுகாப்பான உணர்வும் ஏற்படும்.
அறிவியல் மற்றும் தொழில்நுட்பத்துறை
சோடியம் அயன் பேட்டரிகள் மற்றும் சூப்பர் கெபாசிட்டர்களை வேகமாக சார்ஜ் செய்யும் மின்-சுழற்சி உருவாக்கம்
சோடியம்-அயன் அடிப்படையிலான பேட்டரிகள் மற்றும் சூப்பர் கெபாசிட்டர்களை உருவாக்க விஞ்ஞானிகள் நானோ பொருட்களைப் பயன்படுத்தியுள்ளனர். அவை விரைவாக சார்ஜ் செய்யப்படுவதுடன், மின் சுழற்சிகளை ஒருங்கிணைக்கக் கூடியவையாகும். சோடியம் அயன் அடிப்படையிலான தொழில்நுட்பங்கள் விலை மலிவானவை என்பதுடன், மின் சுழற்சிகளின் செலவைக் கணிசமாகக் குறைக்கும் என்று எதிர்பார்க்கப்படுகிறது.
சோடியம்-அயன் பேட்டரிகள் லித்தியம்-அயன் பேட்டரிகளுக்கு மாற்றாக பயன்படுத்தப்படலாம். இயற்கையில் சோடியம் மிகுதியாக்கிடைக்ககூடியது என்பதால், வணிகரீதியில் அதனைப் பயன்படுத்துவதன் மூலம் செலவு வெகுவாகக்குறையும் என மதிப்பிடப்படுகிறது.
கரக்பூரில் உள்ள ஐஐடியின் இயற்பியல் துறைப் பேராசிரியர் டாக்டர். அம்ரீஷ் சந்திரா, சோடியம் அயன் அடிப்படையிலான ஆற்றல் சேமிப்பு தொழில்நுட்பங்களை உருவாக்க ஆராய்ச்சி செய்து வருகிறார். மேலும் அவரது குழு அதிக எண்ணிக்கையிலான நானோ பொருட்களை உருவாக்கியுள்ளது. இந்திய அரசின் அறிவியல் மற்றும் தொழில்நுட்பத் துறையின்  தொழில்நுட்ப மிஷன் பிரிவின்  ஆதரவுடன் சோடியம் அயன் அடிப்படையிலான பேட்டரிகள் மற்றும் சூப்பர் கெபாசிட்டர்களைப் பெறுவதற்காக சோடியம் இரும்பு பாஸ்பேட் மற்றும் சோடியம் மாங்கனீசு பாஸ்பேட்களை குழு பயன்படுத்தியது. இந்த சோடியம் பொருட்கள் ஒரு பேட்டரியை உருவாக்க கார்பனின் பல்வேறு புதிய கட்டமைப்புகளுடன் இணைக்கப்பட்டன.
இந்த சோடியம் பொருட்கள் லித்தியம் அடிப்படையிலான பொருட்களை விட மலிவானவை, அதிக செயல்திறன் கொண்டவையாகும். மேலும் விரைவாக சார்ஜ் செய்யக்கூடியவையாகும்.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1839574
குறு சிறு மற்றும் நடுத்தர தொழில் துறை அமைச்சகம்
சிறு, நடுத்தர தொழில்களுக்கான ஐ.நா தினத்தை குறிக்கும் உதயம் சங்கம் 2018 சிகழ்வை தொடங்கி வைத்தார் குடியரசு தலைவர்
குறு, சிறு மற்றும் நடுத்தர தொழில் துறை நாட்டின் மக்கள்தொகை பங்களைப்பை பயன்படுத்திக் கொண்டு, கிராமப் புறம் மற்றும் பின் தங்கிய பகுதிகளில் அனைவரையும் உள்ளடக்கிய வளர்ச்சியை ஏற்படுத்தி வருவதாக குடியரசு தலைவர் திரு. ராம் நாத் கோவிந்த் தெரிவித்துள்ளார். இந்தியாவில் சுமார் 60 சதவீத வேலை வாய்ப்புகளை குறு, சிறு மற்றும் நடுத்தர தொழில்துறை அளிப்பதாக அவர் கூறினார். நாடு முழுவதும் சுமார் 6.5 கோடி குறு, சிறு மற்றும் நடுத்தர தொழில் நிறுவன்ங்கள் இருப்பதாகவும் அவை 11 கோடிக்கும் அதிகமானவர்களுக்கு வேலை அளித்து 10 சதவீத வளர்ச்சிக்கு பங்களிப்பதாக கூறிய அவர், இது கன ரக தொழில் நிறுவனங்களை விட அதிகம் என்றார். புதுதில்லியில் இன்று “உதயம் சங்கம்” – 2018 நிகழ்ச்சியை குடியரசுத் தலைவர் தொடங்கி வைத்தார். குறு, சிறு மற்றும் நடுத்தர தொழில்கள் துறை அமைச்சகத்தின் உதயம்சகி இணையதளம் பற்றி குறிப்பிட்ட அவர், 80 லட்சம் மகளிருக்கு பயிற்சி அளித்து இது மகளிர் மற்றும் பின் தங்கியவர்களுக்கு அதிகாரம் அளிக்கும் என்றார்.
குறைந்த விலையிலான சானிடரி நாப்கின்களை தயாரிப்பதன் மூலம் மகளின் சுகாதாரத்தை மேம்படுத்த அருணாசலம் முருகானந்தம் மேற்கொண்ட பணியை குடியரசுத் தலைவர் பாராட்டினார். 100க்கும் மேற்பட்ட நாடுகளில் உள்ள தொழில் முணைவோர் இதனை பின்பற்ற முயற்சித்து வருகின்றனர். அவரது போராட்டத்தை விளக்கும் ஆவணப் படம் ஒன்று உருவாக்கப்பட்டுள்ளது. புதுமையான குறு மற்றும் சிறு தொழில்முனைவோரின் பங்களிப்புகளை ஆவணப்படுத்தும் இத்தகைய படங்கள் தயாரிக்கப்பட வேண்டும் என்ற தனது விருப்பத்தை குடியரசு தலைவர் தெரிவித்தார்.
(Visitor Counter : 165
திறன் மேம்பாடு மற்றும் தொழில் முனைவோர் அமைச்சகம்
ஸ்டார்ட்-அப் கிராம தொழில்முனைவோர் திட்டத்தின் தாக்கத்தை மேம்படுத்துவதற்காக ஊரக வளர்ச்சி அமைச்சகத்துடன் உடன் ஐஐஇ புரிந்துணர்வு ஒப்பந்தத்தில் கையெழுத்து
பிரதமர் திரு நரேந்திர மோடியின் தற்சார்பு இந்தியா லட்சியத்திற்கு ஏற்ப, திறன் மேம்பாடு மற்றும் தொழில்முனைவோர் அமைச்சகத்தின் கீழ் இயங்கும் இந்திய தொழில்முனைவோர் நிறுவனம்  ஊரக வளர்ச்சி அமைச்சகத்துடன் புரிந்துணர்வு ஒப்பந்தத்தில் கையெழுத்திட்டுள்ளது. கிராமப்புற இளைஞர்களிடையே உள்ளூர் அளவில் தொழில் முனைவோரை ஊக்குவிக்கும் நோக்கில் இந்த ஒப்பந்தம் செய்யப்பட்டுள்ளது.
இந்த ஒப்பந்தத்தின் கீழ், கிராமப்புற இந்தியாவில் வேலைவாய்ப்புகளை மேம்படுத்துதல், குறிப்பாக வேலையில்லாத கிராமப்புற மக்களுக்கு சுயவேலைவாய்ப்பு வழிகளை மேம்படுத்துதல் ஆகியவற்றில் தேசிய கிராமப்புற வாழ்வாதார இயக்கத்தின் துணைத் திட்டமான ஸ்டார்ட்-அப் கிராமத் தொழில்முனைவோர் திட்டம் கவனம் செலுத்தும்.
கிராமப்புற தொழில் முனைவோர் ஊக்குவிப்புக்கான நிலையான மாதிரியை உருவாக்குவதன் மூலம், கிராமப்புற ஏழைகள் தங்கள் சொந்தத் தொழிலைத் தொடங்குவதை இது நோக்கமாகக் கொண்டுள்ளது. பயிற்சி, திறன் மேம்பாடு, வணிக ஆலோசனை மற்றும் வங்கி சேவைகள் மூலமும் , சுய உதவிக் குழுக்கள் மற்றும் கூட்டமைப்புகள் ஆகியவற்றிலிருந்து கடன்களை வழங்குவதற்கான ஒருங்கிணைந்த தொழில்நுட்பங்கள் மற்றும் கருவிகளைப் பயன்படுத்துவதன் மூலமும் இது நிறைவேற்றப்படும்.
ஐஐஇ இயக்குநர் டாக்டர் லலித் சர்மா மற்றும் ஊரக வளர்ச்சி அமைச்சகத்தின் இயக்குநர் திரு ராகவேந்திர பிரதாப் சிங் புரிந்துணர்வு ஒப்பந்தத்தில் கையெழுத்திட்டனர். இரு அமைப்புகளின் உயர் அதிகாரிகள் உடனிருந்தனர்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1809501
பிரதமர் அலுவலகம்
பஹ்ரைன் பட்டத்து இளவரசர் மற்றும் பிரதமர் மேன்மைமிகு இளவரசர் சல்மான் பின் ஹமாத் அல் கலிஃபாவுடன் தொலைபேசி மூலம் பிரதமர் உரையாடல்
பஹ்ரைன் பட்டத்து இளவரசர் மற்றும் பிரதமர் மேன்மைமிகு இளவரசர் சல்மான் பின் ஹமாத் அல் கலிஃபாவுடன் பிரதமர் திரு. நரேந்திர மோடி தொலைபேசி மூலம் இன்று உரையாடினார். இந்தியாவின் குடியரசு தினத்தை முன்னிட்டு தமது வாழ்த்துக்களை மேன்மைமிகு இளவரசர் சல்மான் தெரிவித்தார்.
இந்தியா மற்றும் பஹ்ரைன் இடையேயான இருதரப்பு உறவுகளை ஆய்வு செய்த இரு தலைவர்களும், அரசியல், வர்த்தகம் மற்றும் முதலீடு, எரிசக்தி, சுகாதாரம், பாதுகாப்பு மற்றும் மக்களுக்கிடையேயான தொடர்புகள் உள்ளிட்ட பல்வேறு துறைகளில் தொடர்ந்து மேம்பட்டு வரும் உறவு குறித்து திருப்தி தெரிவித்தனர். இரு நாடுகளுக்கிடையே நிறுவப்பட்ட ராஜாங்க உறவுகளின் பொன்விழாவை 2021-22-ல் இந்தியா மற்றும் பஹ்ரைன் கொண்டாடுகின்றன.
கொவிட் பெருந்தொற்றின் போது பஹ்ரைனில் வசிக்கும் இந்திய சமூதாயத்தின் நலனை சிறப்பான முறையில் பேணுவதற்காகவும், அவர்களது சமூக மற்றும் கலாச்சாரத் தேவைகளை பூர்த்தி செய்வதற்காகவும் பஹ்ரைன் தலைமைக்கு பிரதமர் நன்றி தெரிவித்தார்.
மேன்மைமிகு அரசர் ஹமாத் பின் இஸா அல் கலிஃபாவிற்கு தமது வாழ்த்துக்களை தெரிவித்த பிரதமர் திரு. நரேந்திர மோடி, விரைவில் இந்தியாவுக்கு வருமாறு பட்டத்து இளவரசர் மற்றும் பிரதமர் மேன்மைமிகு இளவரசர் சல்மான் பின் ஹமாத் அல் கலிஃபாவிற்கு அழைப்பு விடுத்தார்.
சிறப்பு சேவைகள் மற்றும் கட்டுரைகள்
கல்பாக்கத்தில் உள்ள இந்திரா காந்தி அணு ஆராய்ச்சி மையத்தில் ஒளி குறித்த சர்வதேச இணைய மாநாடு
ஒளி விஷய உரையாடல் குறித்த சர்வதேச மாநாடு  கல்பாக்கத்தில் உள்ள இந்திரா காந்தி அணு ஆராய்ச்சி மையத்தால் இணைய வழியில் மே 19 முதல் 21 வரை நடத்தப்பட்டது.
ஒளி விஷய உரையாடல், ஆப்டிகல் ஸ்பெக்ட்ராஸ்கோப்பி முறையை பயன்படுத்தி அதை ஆய்வு செய்தல் மற்றும் இயற்பியல் மற்றும் வேதியியல் அறிவியல் உள்ளிட்ட பொருள் அறிவியலில் அதன் பயன்பாடு குறித்து இம்மாநாடு கவனம் செலுத்தியது.
இந்திரா காந்தி அணு ஆராய்ச்சி மையத்தின் இயக்குநர் டாக்டர் ஏ கே பதூரி தொடங்கி வைத்த இம்மாநாட்டில், எம் எஸ் ஜி இயக்குநர் டாக்டர் ஷாஜு ஆல்பர்ட் வரவேற்புரை ஆற்றினார். முதல் அமர்வில், உயிரி மூலக்கூறு உரையாடல்களை ஆய்வு செய்வதில் மேம்படுத்தப்பட்ட மேற்பரப்புடன் கூடிய ராமன் ஸ்பெக்ட்ராஸ்கோப்பியின் பயன்பாடு குறித்த உரையை திருவனந்தபுரத்தில் உள்ள ராஜீவ் காந்தி உயிரி தொழில்நுட்ப மையத்தின் இயக்குநரும் பேராசிரியருமான சந்திரபாஸ் நாராயணா வழங்கினார்.
ஆப்பிரிக்கா, ஆசியா, ஆஸ்திரேலியா, ஐரோப்பா, வடக்கு மற்றும் தெற்கு அமெரிக்கா ஆகிய கண்டங்களில் இருந்து 800 முன்னணி விஞ்ஞானிகள் மற்றும் மாணவர்கள் இந்த இணைய மாநாட்டில் கலந்துகொண்டனர்.
இந்தியாவைப் பொருத்தவரை, நாடு முழுவதிலும் இருந்து இதில் பலர் கலந்து கொண்டனர்.
எட்டு தொழில்நுட்ப அமர்வுகளுடன் நடைபெற்ற இந்த மாநாடு, ஆராய்ச்சித் துறையில் முன்னணியில் உள்ள நிபுணர்கள் உடன் உரையாடுவதற்கான வாய்ப்பை இளம் ஆராய்ச்சியாளர்களுக்கு அளித்தது.
ஐந்து துணை கண்டங்களில் இருந்து பதிமூன்று வெளிநாட்டு பேச்சாளர்கள் மற்றும் ஐஐடிகள், தேசிய பல்கலைக்கழகங்கள் மற்றும் ஆராய்ச்சி நிறுவனங்களில் இருந்து 18 இந்திய பேச்சாளர்கள் இதில் கலந்து கொண்டனர். பலரும் இந்த மாநாட்டிற்கு பாராட்டு தெரிவித்தனர்.
மேற்கண்ட தகவல்கள், திரு ஜலஜா மதன் மோகன், தலைவர், டிசிபிஏஎஸ், ஆர்ஈஎஸ்டி, ஹெச்எஸ்ஈஜி, எஸ்கியுஆர்எம்ஜி, இந்திரா காந்தி அணு ஆராய்ச்சி மையம், சென்னை 600006 வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
குடியரசுத் துணைத் தலைவர் செயலகம்
பெருந்தொற்றால் ஏற்பட்ட தடங்கல்களை விரைந்து எதிர்கொண்டதற்காக ஆசிரியர்களை குடியரசுத் துணைத் தலைவர் பாராட்டினார்
சிறப்பாகச் செயலாற்றும் உணர்வுக்குப் புத்தாக்கம் அளிக்க வேண்டுமென்றும், சராசரியாக செயலாற்றுவதை நாம் என்றும் அனுமதிக்கக் கூடாதென்றும் குடியரசுத் துணைத்தலைவர் திரு. வெங்கையா நாயுடு இன்று கூறினார்.
ஆசிரியர்கள் தினத்தன்று தனது கருத்துகளை முகநூல் பதிவொன்றில் பகிர்ந்த அவர், உலகத்துகே ஆசிரியராக ஒரு காலத்தில் இந்தியா விளங்கியதாகவும், உலகக் கற்றலுக்கு பெருமளவில் பங்களித்ததாகவும் தெரிவித்தார்.
பெருந்தொற்றால் ஏற்பட்ட தடங்கல்களை விரைந்து எதிர்கொண்டதற்காக ஆசிரியர்களை குடியரசுத் துணைத் தலைவர் பாராட்டினார். நாட்டின் வளர்ச்சிக்கு ஆசிரியர்கள் ஆற்றியுள்ள பெரும் பங்களிப்பை நாம் போற்ற வேண்டும் என்று திரு.நாயுடு கூறினார்.
வாழ்க்கை முழுவதும் கற்றுக் கொண்டே இருப்பதும், அனைத்தில் இருந்தும் சிறந்தவற்றை கிரகித்துக் கொள்வதும் இந்தியாவின் அணுகுமுறை என்று கூறிய அவர், பழங்காலத்தில் இருந்தே கற்பித்தலை மிகவும் புனிதமானத் தொழிலாக இந்தியா கருதி வருவதாகக் கூறினார்.
டாக்டர் சர்வபள்ளி ராதாகிருஷ்ணனின் பிறந்த தினமான இன்று, அவருக்கு குடியரசுத் துணைத் தலைவர் அஞ்சலி செலுத்தினார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1651551
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 187.67 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 15,873 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 1,755 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,19,479 என அதிகரித்துள்ளது.
கடந்த 24 மணி நேரத்தில் 2,593 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.59 சதவீதம் ஆகும்
வாராந்திர பாதிப்பு விகிதம் 0.54 சதவீதம் ஆகும்
இதுவரை மொத்தம் 83.47 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,36,532 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819453
பிரதமர் அலுவலகம்
ஜன்தன் கணக்குகளில் குறிப்பிடத்தக்க முன்னேற்றம் குறித்துப் பிரதமர் மகிழ்ச்சி தெரிவித்தார்
50 கோடியைத் தாண்டிய ஜன்தன் கணக்குகள்
ஜன்தன் கணக்குகளில் குறிப்பிடத்தக்க முன்னேற்றம் குறித்துப் பிரதமர் திரு நரேந்திர மோடி மகிழ்ச்சி தெரிவித்துள்ளார். ஜன்தன் கணக்குகளின் எண்ணிக்கை 50 கோடியைத் தாண்டியது.
இந்தக் கணக்குகளில் பாதிக்கும் அதிகமானவை நமது மகளிர் சக்திக்கு சொந்தமானவை என்பது மகிழ்ச்சி அளிக்கிறது என்றும் திரு மோடி கூறினார்.
பிஐபி இந்தியாவின் ட்விட்டருக்குப் பதிலளித்துப் பிரதமர் கூறியிருப்பதாவது;
"இது ஒரு முக்கியமான முன்னேற்றம்.
இவற்றில் பாதிக்கும் அதிகமான கணக்குகள் நமது மகளிர் சக்திக்கு சொந்தமானவை என்பது மகிழ்ச்சியளிக்கிறது. கிராமப்புறங்கள் மற்றும் சிறிய நகர்ப்புறங்களில் 67% கணக்குகள் தொடங்கப்பட்டுள்ளதால், அனைவரையும் உள்ளடக்கிய பொருளாதாரப் பயன்கள் நாட்டின் அனைத்துப் பகுதிகளையும் சென்றடையும் என்று நாங்கள் உறுதியாக நம்புகிறோம்.
புவி அறிவியல் அமைச்சகம்
புயல்கள் மற்றும் வெள்ளம் அதிகரிப்பு: மத்திய அமைச்சர் ஹர்ஸ்வர்தன் தகவல்
மக்களவையில் நேற்று எழுத்துப்பூர்வமாக தாக்கல் செய்த பதிலில் மத்திய புவி அறிவியல் துறை அமைச்சர் டாக்டர் ஹர்ஸ்வர்தன் கூறியதாவது.
1891-2017 புள்ளிவிபரங்களில் படி வடக்கு இந்திய பெருங்கடலில் ஆண்டுக்கு சராசரியாக 5 புயல்களும், வங்க கடலில் 4 புயல்களும், அரபிக் கடலில் ஒரு புயலும் உருவாகியது. ஆனால் சமீப காலமாக வடக்கு இந்தியப் பெருங்கடலில் புயல்கள் அதிகரித்துள்ளது. அரபிக் கடலிலும் புயல்கள் ஏற்படுவது அதிகரித்துள்ளது. கடந்த ஆண்டில் அரபிக் கடலில் 5 புயல்களும், வங்கக் கடலில் 3 புயல்களும் ஏற்பட்டுள்ளன.
ஜூன் முதல் செப்டம்பர் மாதம் வரை பெய்யும் தென்மேற்கு பருவமழை காலத்தில் கடந்தாண்டில் 3056 கன மழை சம்பவங்களும், 554 மிக கன மழை சம்பவங்களும் பதிவாகியுள்ளன.
தில்லியை சுற்றி கடந்த 20 ஆண்டுகளாக ஏற்பட்ட நிலநடுக்கங்களை, ஆய்வு செய்த தேசிய பூகம்ப மையம், பூகம்பம் நிகழும் அதிர்வெண்ணில், எந்தவொரு உறுதியான காட்டவில்லை.
கடந்த 3 ஆண்டுகளில், தில்லியில் 26 நிலநடுக்கம் உட்பட 745 நிலநடுக்கங்கள் ஏற்பட்டுள்ளன.
நில அதிர்வில் ஏற்படும் எந்த அதிகரிப்பும் பெரிய பூகம்பம் ஏற்படக்கூடும் என்பதற்கான ஒரு அறிகுறியாக கூறுவது கடினம்.
(Visitor Counter : 78
வணிகம் மற்றும் தொழில்துறை அமைச்சகம்
இந்தியாவை இலக்கு நாடாக உருவாக்குவதில் முக்கிய பங்கினை ஆற்றுமாறு திரு பியூஷ் கோயல் வெளிநாடுகளில் உள்ள இந்தியத் தூதரகங்களைக் கேட்டுக் கொண்டுள்ளார்
வெளிநாடுகளில் உள்ள இந்தியத் தூதரகங்கள், இந்திய வர்த்தகம் மற்றும் ஏற்றுமதிக்கான வாய்ப்புகளைக் கண்டறிவது; அந்தந்த நாடுகளில் உள்ள ஏற்றுமதிப் பொருள்களை அடையாளம் கண்டு அவற்றை இந்தியாவிலிருந்து ஏற்றுமதி செய்யக்கூடிய வகையில் இந்தியாவை ஒரு இலக்கு நாடாக உருவாக்குவது; நம்பத்தகுந்த வகையில் முதலீடு செய்யக்கூடிய இடம் என்று இந்தியாவை முன்னிறுத்துவது; ஆகியவற்றில், மிக முக்கிய பங்காற்ற வேண்டும் என்று மத்திய வர்த்தக தொழில்துறை மற்றும் ரெயில்வே துறை அமைச்சர் திரு பியூஷ் கோயல் கேட்டுக்கொண்டுள்ளார். நேற்று மாலை காணொளி மாநாட்டின் மூலமாக பல்வேறு இடங்களைச் சேர்ந்த 131 இந்திய தூதரகங்களுடன் மத்திய வெளிவிவகார அமைச்சர் திரு ஜெய்சங்கர், உடனிருக்க, அமைச்சர் உரையாடினார்
நமது தொழில்துறைகளை மேம்படுத்துவதற்காக புதிய சீர்திருத்தங்களைக் கொண்டு வருவதன் மூலம், கோவிட்-19 நோயால் பாதிக்கப்பட்டுள்ள தற்போதைய நிலைமைகளை, வாய்ப்புகளாக மாற்ற அனைவரும் பணியாற்ற வேண்டும் என்று அமைச்சர் கூறினார். பொருளாதார வளர்ச்சியை மும்மடங்கு அதிகரிப்பதை நாம் இலக்காகக் கொள்ள வேண்டும் என்றார் அவர். மிக உயரிய அளவிலான விவாதங்களுக்குப் பிறகு, கோவிட்-19 நிலைமைகளுக்குப் பிந்தைய காலத்தில் ஏற்படவுள்ள வாய்ப்புகளைக் கைப்பற்றுவதற்கான அனைத்து உத்தரவுகளும் இடப்பட்டுள்ளன என்றும் அமைச்சர் தெரிவித்தார்.
விஷய ஞானமுள்ள/ விவரமான மனிதர்; ஆற்றலை வெளிப்படுத்தக்கூடிய/ செயலாற்றல் மிக்க ஒரு மனிதர்; வளரும் நாடுகளுக்கும், வளர்ந்த நாடுகளுக்கும் ஒரு உத்வேகமாக / உந்துசக்தியாகத் திகழும் மனிதர் என்று மாண்புமிகு பிரதமர் இன்று பார்க்கப்படுகிறார். இந்திய மருந்தாளுமைத் துறையினால், சுமார் 100 நாடுகள் பயனடைந்துள்ளன. இந்தியா சகோதரத்துவத்தை வெளிப்படுத்தியுள்ளது. ‘வசுதேவ குடும்பகம்’ என்பதில் நம்பிக்கை கொண்டுள்ளது. ஜனநாயகம்; வெளிப்படையான நடைமுறைகள்; திறமையான சட்டங்கள்; நல்ல ஊடகங்கள்; நம்பிக்கையான, நம்பத்தகுந்த நாடுகளையே தற்போது அனைத்து நாடுகளும் தேடிக் கொண்டிருக்கின்றன என்று திரு.கோயல் கூறினார். இந்தியா ஒரு நம்பகமான துணையாகப் பார்க்கப்படுகிறது என்று கூறிய அவர், இந்தியத் தூதரகங்கள், தத்தமது நாடுகளிலுள்ள வர்த்தக வாய்ப்புகளை அடையாளம் கண்டு நமக்கு உதவ வேண்டும் என்று கூறினார்.
கோவிட்-19 பெருந்தொற்று பாதிப்புகளை அடுத்து, புவியில் ஒரே ஒரு பகுதியை மட்டும், அதிக அளவில் சார்ந்திருப்பதால் ஏற்படும் விளைவுகள் பற்றி, இப்போது மொத்த உலகமும் விழிப்புணர்வு கொண்டுள்ளது என்று மத்திய வெளியுறவு விவகார அமைச்சர் திரு எஸ் ஜெய்சங்கர் கூறினார். இந்தியாவின் வளர்ச்சிக்கு இந்த வாய்ப்பைப் பயன்படுத்திக் கொள்ள வேண்டும் என்றும் அவர் கூறினார்.
(Visitor Counter : 183
பிரதமர் அலுவலகம்
தென்கொரிய அதிபராக தேர்ந்தெடுக்கப்பட்டுள்ள யூன் சுக்-யூல்-க்கு பிரதமர் வாழ்த்துத் தெரிவித்துள்ளார்
தென்கொரிய அதிபராக தேர்ந்தெடுக்கப்பட்டுள்ள யூன் சுக்-யூல்-க்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
பிரதமர் தமது டுவிட்டர் பதிவில் கூறியிருப்பதாவது;
“அதிபர் தேர்தலில் வெற்றி பெற்றுள்ள யூன் சுக்-யூல்-க்கு எனது மனமார்ந்த வாழ்த்துக்களை தெரிவித்துக் கொள்கிறேன். இந்தியா-தென்கொரியா இடையேயான சிறப்புமிக்க நீடித்த நட்புறவை மேலும் விரிவுப்படுத்தி, வலுப்படுத்த அவருடன் இணைந்து பணியாற்றுவதை ஆவலுடன் எதிர்நோக்கி இருக்கிறேன்”.
தொழிலாளர் மற்றும் வேலைவாய்ப்பு அமைச்சகம்
வி.வி கிரி தேசிய தொழிலாளர் கல்விக்கழகத்தின்  50 வது பொதுச்சபை கூட்டம் நடைபெற்றது
வி.வி கிரி தேசிய தொழிலாளர் கல்விக்கழகத்தின்  50 வது பொதுச்சபை கூட்டம் புதிதில்லியில் 2021, டிசம்பர் 10 அன்று மத்திய தொழிலாளர் மற்றும் வேலைவாய்ப்புத்துறை அமைச்சரும் இந்தக் கல்விக்கழகத்தின் தலைவருமான திரு.பூபேந்தர் யாதவ் தலைமையில் நடைபெற்றது.
இந்தக் கல்விக்கழகத்தின் பல்வேறு நடவடிக்கைளை ஆய்வுசெய்த மத்திய அமைச்சர் எதிர்கால தொழில்முறை நடவடிக்கைகளுக்கு வழிகாட்டினார். இந்தக் கல்விக்கழகம் உலகத்தரம் உடையதாக மாற வேண்டும் என்ற விருப்பதைத் தெரிவித்த அவர் ஐ எஸ் ஓ சான்றிதழ் பெறுவதற்கு பாடுபட வேண்டும் என்றார்.நிர்வாகவியல் மற்றும் சட்டம் பயிலும் மாணவர்களுக்கு அனுபவ பயற்சி அளிக்குமாறும் அவர் யோசனை தெரிவித்தார்.
இந்த நிகழ்ச்சியில் நான்கு நூல்களை அமைச்சர் வெளியிட்டார். தொழிலாளர் மற்றும் வேலைவாய்ப்புத்துறை செயலாளர் திரு.சுனில் பார்த்வால், விவிஜிஎன்எல்ஐ தலைமை இயக்குனர் டாக்டர் எச் ஸ்ரீனிவாஸ் உள்ளிட்டோர் இந்த நிகழ்ச்சியில் கலந்துகொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்; https://pib.gov.in/PressReleasePage.aspx?PRID=1780458
புவி அறிவியல் அமைச்சகம்
 மேற்கு மத்திய வங்காள விரிகுடா மீது அதி தீவிர புயல் 'உம்-பன்': மேற்கு வங்கம் மற்றும் வடக்கு ஒடிசா கடலோரப் பகுதிகளுக்கு புயல் எச்சரிக்கை: ஆரஞ்சு தகவல்.
இந்திய வானிலைத் துறையின் தேசிய வானிலை முன்னறிவிப்பு மையம்/புயல் எச்சரிக்கைப் பிரிவின் சமீபத்திய வெளியீட்டின் படி :
மேற்கு மத்திய வங்காள விரிகுடா மீது இருந்த அதி தீவிரப் புயல் 'உம்-பன்' கடந்த ஆறு மணி நேரத்தில் ஒரு மணிக்கு 18 கிலோமீட்டர் என்னும் வேகத்தில் வடக்கு-வடகிழக்கு திசையில் நகர்ந்து, 19 மே, 2020 அன்று இந்திய நேரப்படி 14.30 மணி அளவில் மிகக் கடுமையான அதி தீவிரப் புயலாக உருவெடுத்து, மேற்கு மத்திய வங்காள விரிகுடாவில் அட்சரேகை 17.0N, தீர்க்கரேகை 86.9E-க்கு அருகில், பாரதீப்புக்கு  சுமார் 420 கி.மீ தொலைவிலும், டிகாவுக்கு  தெற்கு-தென்கிழக்கில் 570 கி.மீ தொலைவிலும், மற்றும் கேப்புபூராவுக்கு  தெற்கு-தென்கிழக்கில் 700 கி.மீ தொலைவிலும் நிலைகொண்டுள்ளது. வடகிழக்கு வங்காள விரிகுடாவின் மீது வடக்கு-வடகிழக்கு திசையில் நகர்ந்து, டிகா  மற்றும் சுந்தரவனங்களுக்கு அருகில் உள்ள ஹட்டியா தீவுகளுக்கு  மத்தியில் மேற்கு வங்கம் – வங்காள தேசம் இடையே 20 மே, 2020-இன் மதியத்தில் இருந்து மாலை நேரத்துக்குள்ளாக அதிகபட்சமாக மணிக்கு 155-165 கி.மீ வேகத்தில் இருந்து 185 கி.மீ வேகத்தில் கரையைக் கடக்கக் கூடும் என்று எதிர்ப்பார்க்கப்படுகிறது. விசாகப்பட்டினத்தில்  டாப்லர் வானிலை ரேடார் மூலமாக அது தொடர்ந்து கண்காணிக்கப் படுகிறது.
 மீனவர்களுக்கான எச்சரிக்கைஅடுத்த 24 மணி நேரத்துக்கு தெற்கு வங்காள விரிகுடாவை ஒட்டியுள்ள மத்திய பகுதிகளிலும், 19 மே, 2020இல் இருந்து 20 வரை மத்திய வங்காள விரிகுடா மற்றும் வடக்கு வங்காள விரிகுடாவிலும் மீன் பிடிக்கச் செல்ல வேண்டாமென்று மீனவர்கள் அறிவுறுத்தப்படுகிறார்கள்.மேலும், வடக்கு ஒடிசாவை ஒட்டியுள்ள வடக்கு வங்காள விரிகுடாவிலும், மேற்கு வங்கத்திலும் மற்றும் அருகில் உள்ள வங்க தேசக் கரையோரங்களுக்கும் செல்ல வேண்டாமென்று மீனவர்கள் அறிவுறுத்தப்படுகிறார்கள்.
ரெயில்வே அமைச்சகம்
புல்லட் ரயில் திட்டத்துக்கு ஜப்பானுடன் ஒப்பந்தம்
மும்பை –அகமதாபாத் அதிவிரைவு ரயில் பாதை அமைத்தல் மற்றும் ஜப்பான் அரசிடம் இருந்து தொழில்நுட்ப, நிதி உதவி பெறுவதற்கான புரிந்துணர்வு ஒப்பந்தம் இந்திய அரசுக்கும், ஜப்பானுக்கும் இடையே கையெழுத்தாகி உள்ளது. 50 ஆண்டுகளில் திருப்பி செலுத்தும் விதமாக, 0.1% என்ற மிகவும் குறைவான சலுகை வட்டி வீதத்தில், திட்டச்செலவில் 81 சதவீதத்தை அளிக்க ஜப்பான் அரசு இசைவு தெரிவித்துள்ளது.
நம்பகத்தன்மை மற்றும் பாதுகாப்பு மிகுந்த ஜப்பானின் ஷிங்கான்சென் மூலம் செயல்படுத்தப்பட உள்ள இந்தத்திட்டம், மேக் இன் இந்தியா வாயிலாக தொழில்நுட்ப பரிமாற்ற அனுமதியும் பெற்றுள்ளது.
அதிவிரைவு ரயில் திட்டச் செலவு, செயல்படுத்தப்படும் கால அளவு, பொருளாதார ஏற்ற இறக்கங்களை, நாடுகளுக்கு இடையில் செயல்படுத்தப்படும் இதர ரயில் திட்டங்களுடன் ஒப்பிட முடியாது.
பாதுகாப்பு விஷயத்தில் சிறந்த செயல்பாட்டுக்காகவும், நிதி உதவி மற்றும் தொழில்நுட்ப உதவியில் காட்டப்படும் சலுகை ஜப்பானின் ஆதரவு ஆகியன இந்தத் தொழில்நுட்பத்தை தேர்வு செய்ய காரணங்களாகும்.
ரயில்வே இணையமைச்சர் திரு.ராஜன் கோகைன் 15.12. 2017 அன்று மாநிலங்களவையில் எழுத்து மூலம் அளித்த பதிலில் கூறிய தகவலின் அடிப்படையில், செய்திக்குறிப்பு வெளியிடப்பட்டுள்ளது.
(Visitor Counter : 70